

Z A P I S N I K


38. sjednice Vijeća Gradske četvrti Gornja Dubrava, održane 08. srpnja 2024. godine u 
  Područnom uredu Gradske uprave Dubrava, Dubrava 49, dvorana „C“  
s početkom u 20:00


NAZOČNI ČLANOVI VIJEĆA:

1.           TIHANA BANKO
2.	BERNARD BUDIMIR
3.	ZDENKA ĐAKOVIĆ
4.	ZDRAVKO FABIJANIĆ
5.	LUKA HOLJEVAC
6.	HELENA KERETA
7.	MARJANCA KOSTREVEC
8.	VELIBOR MEANDŽIJA
9.	DOMAGOJ MLINARIĆ
10.        	DUBRAVKO NEKRET KATIĆ
11.	INES OCVIRK
12.         AVNI OSMANI
13.	IVAN RADIČ
14.	MEREME SAMAHODAJ THAQI
15.	ILIJA SLIŠKO
16.          DUBRAVKO TOMAIĆ
17.          ROBERT TUKAČ

ODSUTNI ČLANOVI VIJEĆA:

1.          DARIO BUDAK
2.          NINOSLAV VRANJEŠ




OSTALI NAZOČNI:

- Nataša Šprem, dipl.ing., univ.spec., voditeljica Područnog odsjeka Gornja Dubrava



Predsjednik pozdravlja sve prisutne članove Vijeća, utvrđuje prisutnost 16 od 19 članova Vijeća čime je omogućeno pravovaljano odlučivanje te otvara 38. sjednicu Vijeća. 

Predsjednik predlaže prihvaćanje zapisnika 37. sjednice Vijeća Gradske četvrti Gornja Dubrava. 
Tekst Zapisnika 37. sjednice Vijeća Gradske četvrti Gornja Dubrava, održane 17. lipnja 2024. godine jednoglasno je prihvaćen, te na isti nema primjedbi.

Sjednici se pridružuje vijećnik Domagoj Mlinarić, te predsjednik utvrđuje prisutnost 17 od 19 članova Vijeća.

Predsjednik poziva sve prisutne članove da se izjasne o predloženim točkama dnevnog reda 38. sjednice, te predlože izostavljanje pojedine točke dnevnog reda ili dopunu istog.

Predsjednik predlaže da se točka 12. „Prijedlog zaključka o davanju mišljenja na zahtjev AUTO ŽITVAJ d.o.o. za otkup gradskog zemljišta oznake dio k.č. 4248/1 k.o. Dubrava (z.k.č. 3438 i 34863 k.o. Resnik)“ odgodi za iduću sjednicu.

Predsjednik predlaže dopunu dnevnog reda, te donošenje zaključka o podršci u prijavi organizacije II Olimpijskih igara u Dubravi 2024. na Europski tjedan mobilnosti 2024.  

Predsjednik predlaže dnevni red, kao u pozivu, uz pet dopunskih točki.


DOPUNA DNEVNOG REDA
1. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2024.
2. Prijedlog zaključka o prijedlogu za izgradnju javnog kanala u ulici Krča
3. Prijedlog zaključka o prijedlogu za postavljanje uspornika prometa u Novačkoj ulici
4. Prijedlog zaključka o prijedlogu za izmjene i dopune UPU Degidovec
5. Prijedlog zaključka o prijavi organizacije II. Olimpijskih igara Zagreb - Dubrava 2024. na Europski tjedan mobilnosti 2024.

Vijeće jednoglasno prihvaća dnevni red koji glasi:

DNEVNI RED
1. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2024.
2. Prijedlog zaključka o prijedlogu prioriteta za izradu Plana komunalnih aktivnosti Gradske četvrti Gornja Dubrava za 2025.
3. Prijedlog zaključka o prijedlogu izmjene Plana potreba za aktivnostima, programima i projektima unapređenja kvalitete života građana Gradske četvrti Gornja Dubrava u 2024.
4. Prijedlog zaključka o zakupu poslovnog prostora za potrebe rada Mjesnog odbora Zeleni brijeg
5. Prijedlog zaključka o prijedlogu za Izmjene i dopune Generalnog urbanističkog plana grada Zagreba
6. Prijedlog zaključka o prijedlogu za izmjene i dopune UPU Degidovec
7. Prijedlog zaključka o prijedlogu za izgradnju javnog kanala u ulici Krča
8. Prijedlog zaključka o prijedlogu za postavljanje uspornika prometa u Oporovečkoj ulici
9. Prijedlog zaključka o prijedlogu za postavljanje uspornika prometa u Dubečkoj ulici
10. Prijedlog zaključka o prijedlogu za postavljanje uspornika prometa u ulici Orehovečki brijeg
11. Prijedlog zaključka o prijedlogu za postavljanje uspornika prometa u Novačkoj ulici
12. Prijedlog zaključka o prijavi organizacije II. Olimpijskih igara Zagreb - Dubrava 2024. na Europski tjedan mobilnosti 2024.
13. Pitanja, prijedlozi i obavijesti





Ad 1) Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2024.

Predsjednik pojašnjava prijedlog. Otvara raspravu. 
U raspravi sudjeluju: R. Tukač, H. Kereta i predsjednik
Budući da se više nitko ne javlja za riječ Vijeće, na prijedlog predsjednika, većinom glasova sa 10 „ZA“ i 7 „PROTIV“  – donosi


Zaključak o izmjeni Plana komunalnih aktivnosti Gradske četvrti Gornja Dubrava 
u 2024.

(Plan se nalazi u privitku ovog zapisnika i njegov je sastavni dio.)







Ad 2) Prijedlog zaključka o prijedlogu prioriteta za izradu Plana komunalnih aktivnosti Gradske četvrti Gornja Dubrava za 2025.

Predsjednik pojašnjava prijedlog. Otvara raspravu. 

U raspravi sudjeluju: H. Kereta, I. Sliško i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi






Z A K L J U Č A K
 o prijedlogu prioriteta za izradu Plana komunalnih aktivnosti
Gradske četvrti Gornja Dubrava za 2025.


1. Vijeće Gradske četvrti Gornja Dubrava utvrdilo je Prijedlog prioriteta za izradu Plana komunalnih aktivnosti Gradske četvrti Gornja Dubrava za 2025. koji čini sastavni dio ovog zaključka.
 
2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, na daljnje postupanje.





Ad 3) Prijedlog zaključka o prijedlogu izmjene Plana potreba za aktivnostima, programima i projektima unapređenja kvalitete života građana Gradske četvrti Gornja Dubrava u 2024.

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi

Zaključak o izmjeni Plana potreba za aktivnostima, programima i projektima
unapređenja kvalitete života građana Gradske četvrti Gornja Dubrava u 2024.

(Plan se nalazi u privitku ovog zapisnika i njegov je sastavni dio.)






Ad 4) Prijedlog zaključka o zakupu poslovnog prostora za potrebe rada Mjesnog odbora Zeleni brijeg

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi








Z A K L J U Č A K
 o zakupu poslovnog prostora za potrebe rada 
 Mjesnog odbora Zeleni brijeg


1. Predlaže se produženje Ugovora o zakupu poslovnog prostora, između Grada Zagreba i Đurđe Kršić iz Zagreba, Bačun 2, za potrebe rada Mjesnog odbora Zeleni brijeg, po dosadašnjim uvjetima na razdoblje od 30. lipnja do 31. prosinca 2024. godine.

2. Navedeni prostor, ukupne površine 71 m²,  nalazi se u Zagrebu, Miroševečki brijeg 45. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.



[bookmark: _GoBack]Ad 5) Prijedlog zaključka o prijedlogu za Izmjene i dopune Generalnog urbanističkog plana grada Zagreba

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za Izmjene i dopune Generalnog urbanističkog plana grada Zagreba


1. Sukladno aktualnoj javnoj raspravi o izmjenama i dopunama GUP-a grada Zagreba, Vijeće predlaže izmjenu smjernica UPU Degidovec na način da se omogući realizacija izgradnje osnovnih kapaciteta vodoopskrbnih cjevovoda raznih profila kao i  cjevovoda odvodnje.

2. Ovaj zaključak dostavlja se Gradskom  uredu za gospodarstvo, ekološku održivost i strategijsko planiranje,  na daljnje postupanje.






Ad 6) Prijedlog zaključka o prijedlogu za izmjene i dopune UPU Degidovec

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi




Z A K L J U Č A K
 o prijedlogu za izmjene i dopune UPU Degidovec


1. Vijeće predlaže izmjene i dopune UPU-a Degidovec kako bi se omogućila realizacija izgradnje nedostajuće vodovodne infrastrukture na području Gradske četvrti Gornja Dubrava.

1. Ovaj zaključak dostavlja se Gradskom uredu za gospodarstvo, ekološku održivost i strategijsko planiranje, Gradskom uredu za mjesnu samoupravu, promet, civilnu zaštitu i sigurnost, na daljnje postupanje.





Ad 7) Prijedlog zaključka o prijedlogu za izgradnju javnog kanala u ulici Krča

Predsjednik pojašnjava prijedlog. Otvara raspravu. 

U raspravi sudjeluju: H. Kereta, I. Sliško, D. Nekret Katić i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za izgradnju javnog kanala u ulici Krča


1. Vijeće predlaže da u svoj Plan gradnje komunalnih vodnih građevina uvrstite izradu projektne dokumentacije i izgradnju javnog kanala u ulici Krča od kbr. 30, kbr. 11, kbr. 15, kbr. 21, kbr. 19, kbr. 17 i k.č. 6030/3 (brojevi idu redom po izgrađenim objektima u navedenoj ulici).

2. Ovaj zaključak dostavlja Vodoopskrbi i odvodnji d.o.o.






Ad 8) Prijedlog zaključka o prijedlogu za postavljanje uspornika prometa u Oporovečkoj ulici

Predsjednik pojašnjava prijedlog. Otvara raspravu. 

U raspravi sudjeluju: H. Kereta i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje uspornika prometa u Oporovečkoj ulici


1. Razmotren je prijedlog Vijeća Mjesnog odbora Klaka, o prijedlogu za postavljanje uspornika prometa u Oporovečkoj ulici kod kbr. 137, a sukladno  elaboratu „Poboljšanje funkcioniranja prometa na području Mjesnog odbora Klaka“, tvrtke Vedra inženjering d.o.o. iz Zagreba kojeg dostavljamo u prilogu ovog zaključka.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.




Ad 9) Prijedlog zaključka o prijedlogu za postavljanje uspornika prometa u Dubečkoj ulici

Predsjednik pojašnjava prijedlog. Otvara raspravu. 
U raspravi sudjeluju: B. Budimir, I. Sliško, H. Kereta, I. Ocvirk, R. Tukač i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 14 „ZA“ i 3 „PROTIV“  – donosi


Z A K L J U Č A K
 o prijedlogu za postavljanje uspornika prometa u Dubečkoj ulici


1. Razmotren je prijedlog Vijeća Mjesnog odbora Dubec, o prijedlogu za postavljanje uspornika prometa u Dubečkoj ulici pravac sjever – jug, kod Ulice Ivana Meštrovića.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.







Ad 10) Prijedlog zaključka o prijedlogu za postavljanje uspornika prometa u ulici Orehovečki brijeg

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 16 „ZA“ i 1 „PROTIV“  – donosi

Z A K L J U Č A K
 o prijedlogu za postavljanje uspornika prometa u ulici Orehovečki brijeg


1. Razmotren je prijedlog Vijeća Mjesnog odbora Zeleni brijeg, o prijedlogu za postavljanje uspornika prometa u ulici Orehovečki brijeg kod kbr. 77.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.




Ad 11) Prijedlog zaključka o prijedlogu za postavljanje uspornika prometa u Novačkoj ulici

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 14 „ZA“ i 3 „PROTIV“  – donosi


Z A K L J U Č A K
 o prijedlogu za postavljanje uspornika prometa u Novačkoj ulici


1. Razmotren je prijedlog Vijeća Mjesnog odbora Granešinski Novaki, o prijedlogu  za postavljanje uspornika prometa u Novačkoj ulici kod kbr. 181.

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.





Ad 12) Prijedlog zaključka o prijavi organizacije II. Olimpijskih igara Zagreb - Dubrava 2024. na Europski tjedan mobilnosti 2024.

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 14 „ZA“ i 3 „SUZDRŽANIH“  – donosi


Z A K L J U Č A K
 o prijavi organizacije II. Olimpijskih igara Zagreb - Dubrava 2024. na Europski tjedan mobilnosti 2024.


1. II. Olimpijske igre Zagreb - Dubrava 2024., koje se održavaju u sklopu Europskog tjedna mobilnosti 21. rujna 2024. godine, predstavljaju značajan događaj koji okuplja lokalnu zajednicu u promicanju sporta, zdravog načina života, inkluzije, održivog razvoja i zelene tranzicije. Organizacija ovog događaja rezultat je suradnje Vijeća Gradske četvrti Gornja Dubrava, Osnovne škole Granešina, Agronomske škole Zagreb te Prehrambeno-tehnološke škole, uz sudjelovanje partnera Osnovne škole Vjenceslava Novaka, Osnovne škole Marije Jurić Zagorke, Osnovne škole Antuna Mihanovića, Atletskog sportskog kluba Sesvete, Judo klub Mushin, Dubrava,  28. Samostalne družine izviđača "Dubrava" te Udruge športskih ribolovaca invalida domovinskog rata RH.
Aktivnosti obuhvaćaju širok spektar sportskih disciplina, rekreaciju za sve uz poseban naglasak na inkluziju osoba s invaliditetom, stručno - znanstvenu konferenciju na temu "Sport i zdravlje" te inkluzivnu likovnu koloniju. Cilj događaja je potaknuti tjelesnu aktivnost, međusobno razumijevanje i zajedništvo u zajednici.

2. Vijeće podržava prijavu organizacije II. Olimpijskih igara Zagreb - Dubrava 2024. na Europski tjedan mobilnosti 2024. 





Ad 13) Pitanja, prijedlozi i obavijesti

Predsjednik obavještava prisutne članove Vijeća o saznanjima sa prethodne koordinacije gradonačelnika i predsjednika Vijeća naglašavajući kako je dogovoreno da se u 2025. izrade projektnih dokumentacija, te izgradnja vodoopskrbne mreže i sustava odvodnje više neće financirati putem PKA gradskih četvrti.  Također, obavještava o potrebi donošenja novog rebalansa PKA u kolovozu što bi ujedno trebao biti i zadnji rebalans za 2024. godinu. Tijekom mjeseca srpnja/kolovoza predlaže da MO donesu zaključke o prijedlogu lokacija divljih odlagališta otpada na svom području zbog mogućnosti postavljanja kamera za video nadzor.  

Vijećnica, Helena Kereta, postavlja upit predsjedniku ima li saznanja o stanju sanacije prijekopa  ulicama Orehovečki ogranak i Veliki vrh, na što joj vijećnik, Ilija Sliško, odgovara da će ulicu Veliki vrh u cijelosti  nasipati VIO.

Vijećnicu Ines Ocvirk zanima kada bi eventualno mogla biti zakazana iduća sjednica Vijeća te je, zajedničkom raspravom prisutnih, predložen datum 19. kolovoz 2024.

Budući da se nitko više ne javlja za riječ, predsjednik zahvaljuje svim prisutnima na sudjelovanju i zatvara  38. sjednicu Vijeća Gradske četvrti Gornja Dubrava.









KLASA: 024-08/24-002/178
URBROJ: 251-13-11-5/003-24-2
U Zagrebu, 08. srpnja 2024.

Dovršeno: 21:00
Zapisnik vodila i sastavila:
Nataša Šprem, dipl.ing., univ.spec.

Predsjednik
Vijeća Gradske četvrti
Gornja Dubrava


Luka Holjevac, v.r.
